 Ngeke uhlukaniswe nguLinda lo nyaka - Isolezwe IOL.co.zaIOL ShopperSA Time: Thursday, January 12, 2012 2:16:32 PMNgeke uhlukaniswe nguLinda lo nyakaDecember 14 2011 at 05:19amBy SIZWE BLOSEKUZOBE kushintshe uhlelo ngoDisemba 31 oKhozini. UKhathide Ngobe uyena ozobe ehlukanisa unyaka. UVukile Mckenzie uzokwenza uhlelo lwasekuseni kuthi uNgizwe Mchunu noMroza Buthelezi bangene ngaphambi kukaTshatha noSgqemezaUMSAKAZI woKhozi FM uLinda Sibiya usekuqinisekisile ukuthi unyaka ngeke uhlukaniswe uyena ngemuva kweminya engu-13 enza lo msebenzi.ULinda uthe kuyamjabulisa ukuthi uzoke athi ukunika abanye ithuba naye abe nomndeni wakhe ngesikhathi sokuhlukana konyaka.Khona sengiphushile ekuhlukaniseni unyaka. Angicabangi ukuthi ukhona emsakazweni osewuhluka-nise kaningi njengami. Ngicabanga ukuthi ngizophinde ngithole ithuba elihle lokuhambela imicimbi evamise ukuba khona ngalolu suku olukhulu, kuchaza uLinda othe into engamphazamisa ekuhlaleni nomndeni kungaba wukusebenza kweminye yemicimbi kaDisemba 31.Abanye babasakazi abazakhela udumo ngokufaka iNingizimu Afrika onyakeni omusha nguJoshua Mlaba, kwangena uBhodloza Nzimande ngemuva kwakhe, kwalandela uCyril Bongani Mchunu, kwaba wuMandla Malakoana ngaphambi kokuthi kungene uZanele Mbokazi noLinda Sibiya ogcine eseqhubeka nawo lo msebenzi kuze kube yimanje.Njengamanje sekuzongena uTshath uGodo noSipho Mbatha okuyibona abazodlulisela abantu ku-2012. ULinda uthe uzongena ngoDisemba 31 kodwa abantu bazomuzwa ohlelweni olungena ngo-3 kuya ku-6 ntambama.UZandile Tembe, umphathi wezinhlelo kuKhozi FM, uziqinisekisile lezi zinguquko zangoDisemba 31. Intokazi evamise ukungena ngoMgqibelo ntambama uVukile Nongcebo McKenzie uyena ozokube enza uhlelo lwasekuseni ehambisana no-Sthandwa Nzuza, balandelwe uDudu Khoza ozobe ehambisana noMandla Mdletshe ngo-3 kuya ku 6, uLinda ozobe enoMroza Buthelezi bona bazolandelwa uKhetha ozobe ehamba noMandla Magwaza ngo 6 kuya ku-9. UTshatha noSgqemeza bazongena ngo-9 kuya ku-1 sebezohlukanisa unyaka. Ngo-1 kuya ku-5 kuzongena uNgizwe Mchunu ozolandelwa uSthandwa Nzuza.If you want to email this page to more than one person, just put a semicolon ; between the email addresses.Should unofficial weather warnings be allowed?You are here: IOL Isolezwe Ngeke uhlukaniswe nguLinda lo nyaka Comments 